<classify> TANZANIA inaanza kutoa vyeti, diploma na shahada ya uzamivu kwa wataalamu wa kilimo hai nchini. Hatua hiyo ni baada ya Baraza la Taifa la Elimu ya Ufundi Nacte kufanya marekebisho ya mitaala na kuruhusu utoaji wa cheti na astashahada ya kilimo hai, huku Chuo Kikuu cha Sokoine SUA kimeanza kwa kutoa shahada ya uzamivu katika kilimo hicho.Hatua hiyo itasaidia nchi kuongeza uzalishaji wa mazao hai yenye ubora, hivyo kukamata soko la mazao nje ya nchi pamoja na nchi kupunguza matatizo ya magonjwa mbalimbali yanayosababishwa na mazao yanayozalishwa kwa kutumia kemikali. Hayo ni miongoni mwa mambo yaliyoelezwa kwenye mkutano wa kitaifa wa kilimo hai wenye kaulimbiu ya Kufikia uhakika wa chakula, uboreshaji maisha, viwanda na utayari wa kuyakabili mabadiliko ya tabia nchi kupitia ubunifu wa kilimo hai, unaoendelea jijini hapa.Mkutano huo umeandaliwa na Shirika la Kuendeleza Kilimo Hai Tanzania TOAM kwa kushirikiana na Wizara ya Kilimo, Serikali ya Zanzibar na Shirika la Chakula Duniani FAO.Meneja wa miradi wa shirika la Lutheran World Relief, Moses Kabogo, alisema ili kuhakikisha wanapatikana maofisa ugani wa kutosha kwenye kilimo hai, Nacte imefanya mabadiliko kwenye utoaji elimu ya kilimo na kuanza kuruhusu utoaji wa elimu hiyo.Alisema elimu ya kilimo hai itasaidia kuongeza uzalishaji wa mazao pamoja na na kuthibitishwa na taasisi zinazosimamia kilimo hai kutokana na mazao yake kutokuwa na tahari kwa afya za binadamu.Profesa wa Chuo Kikuu cha Sokoine cha KilimoSUA, Kalunde Sibuga, alisema mwaka huu wa masomo, Tume ya Vyuo Vikuu Tanzania TCU imepitisha mwaka huu wa masomo wanafunzi kusoma shahada ya uzamivu ya kilimo hai.Alisema kutolewa kwa shahada hiyo kutasaidia kupata wataalamu wengi wa kilimo hicho ambao watafanya tafiti zinazowezesha kilimo endelevu na kurutubisha ardhi huku kukiwa na takwimu maalumu.Katika kuhakikisha elimu hiyo itapatikana inavyostahili, tuna kitovu cha kilimo cha ekolojia ili kufanya kazi na wakulima na tayari tumeanza na wilaya ya Masasi, Morogoro na Bagamoyo, alisema.  <topic>: kitaifa 